Հենրի Սիգեր

Հենրի Ռոջերս Սիգեր (, ), ամերիկացի տնտեսագետ, Կոլումբիայի համալսարանի պրոֆեսոր, 1922 թվականին Ամերիկյան տնտեսական ասոցիացիայի նախագահ, Աշխատանքային իրավունքի ամերիկյան ասոցիացիայի նախագահ։

Կենսագրություն 
Հենրին ծնվել է 1870 թվականի հուլիսի 21-ին Լանսինգում, Միչիգան, ամերիկացի իրավաբան Շայլեր Ֆիսկա Սիգերի և Ալիսայի ընտանիքում։

Սիգերը Միչիգանի համալսարանն ավարտել է փիլիսոփայության բակալավրի աստիճանով 1890 թվականին, այնուհետև 1890-1891 թվականներին (մեկ դասընթաց) ուսանել է Ջոնս Հոփքինսի համալսարանում՝ պրոֆեսորներ Հերբերտ Բաքստեր Ադամսի և Ռիչարդ Էլիի ղեկավարությամբ, 1891-1893 թվականներին ուսանել է Հալլե-Վիտենբերգի համալսարանում, Բեռլինի համալսարանում և Վիեննայի համալսարանում։ 1893-1894 թվականներին ուսանել և փիլիսոփայության դոկտորի աստիճան է ստացել Փենսիլվանիայի համալսարանում Սայմոն Պատենի ղեկավարությամբ։ Իրավունքի դոկտորի պատվավոր աստիճանը ստացել է 1929 թվականին Կոլումբիայի համալսարանում։

Դասախոսական գործունեությունը սկսել է 1894 թվականին Ուորտոնի բիզնես դպրոցում, 1896 թվականին դարձել է պրոֆեսորի ասիստենտ, իսկ 1902 թվականին ասոցացված պրոֆեսոր Ուորտոնի բիզնես դպրոցում։ 1905 թվականին Կոլումբիայի համալսարանում անցել է Պոլիտէկոնոմիայի պրոֆեսորի պաշտոնին։

Սիգերը Ամերիկյան աշխատանքային իրավունքի ասոցիացիայի հիմնադիրներից մեկն էր և երեք անգամ նշանակվել է նախագահ, Առաջին համաշխարհային պատերազմի ժամանակ եղել է նավաշինարարական ոլորտի աշխատանքային վեճերի խորհրդի քարտուղար։ 1919-1920 թվականներին՝ նախագահական երկրորդ արդյունաբերական խորհրդաժողովի քարտուղար։ Եղել է Political Science Quarterly ամսագրի խմբագրական խորհրդի անդամ։

1930 թվականի օգոստոսի 23-ին Հենրիին մահացել է երկշաբաթյա թոքաբորբից հետո՝ Խորհրդային Ռուսաստանի արդյունաբերական և ագրարային կենտրոնների վեցշաբաթյա շրջագայության ժամանակ, տեղեկություններ հավաքելով առաջին հնգամյա պլանի արդյունքների մասին՝ ի թիվս ամերիկացի տնտեսագետների հանձնաժողովի 28 անդամների։

Ընտանիք 
Հենրին ամուսնացել է Ֆիլադելֆիայից Հարիեթ Հենդերսոնի հետ 1899 թվականի հունիսի 5-ին, որը մահացել է 1928 թվականին։ Ունեցել են մեկ որդի՝ Շայլեր Ֆիսկա Սիգերը։

Մատենագրություն 
 Seager H.R. Introduction to Economics — New York: H. Holt and Company, 1904
 Seager H.R. Economics a lecture delivered at Columbia university in the series on science, philosophy and art- New York: The Columbia university press, 1909
 Seager H.R. Economics, Briefer Course — New York: H. Holt and company, 1909
 Seager H.R. Social Insurance: A Program of Social Reform — New York:The Macmillan Company, 1910
 Seager H.R. Principles of Economics- New York: H. Holt and company, 1913.
 James E.J., Falkner R.P., Seager H.R., Johnson E.R., King C.L., Sellin T. Annals of the American Academy of Political and Social Science, Vol. 97. 1921
 Seager H.R., Gulick C.A. Trust and corporation problems. — New York: Harper, 1929; Arno Press, 1973.
 Seager H.R. Labor and Other Economic Essays. Harper & brothers, 1931
 Seager H.R. Economics at Berlin and Vienna//The Journal of Political Economy, Vol. 1, No. 2, Mar., 1893, pp.236-262
 Seager H.R. Theory of the Minimum Wage//Am. Lab. Legis. Rev. 3, 1913 pp.81-91.
 Seager H.R. Railroad Labor and the Labor Problem// Proceedings of the Academy of Political Science in the City of New York, vol. 10, no. 1, July 1922, pp. 15-18

Ծանոթագրություններ 

Ամերիկացի տնտեսագետներ